CELEX: 32011D0396
Language: lt
Date: 1309737600000
Title: 2011/396/ES: 2011 m. liepos 4 d. Komisijos įgyvendinimo sprendimas, kuriuo Japonijos laboratorijai suteikiamas leidimas atlikti pasiutligės vakcinų veiksmingumo kontrolės serologinius tyrimus (pranešta dokumentu Nr. C(2011) 4595)  Tekstas svarbus EEE

5.7.2011   
            
            
               LT
            
            
               Europos Sąjungos oficialusis leidinys
            
            
               L 176/51
            
         KOMISIJOS ĮGYVENDINIMO SPRENDIMAS
   2011 m. liepos 4 d.
   kuriuo Japonijos laboratorijai suteikiamas leidimas atlikti pasiutligės vakcinų veiksmingumo kontrolės serologinius tyrimus
   (pranešta dokumentu Nr. C(2011) 4595)
   (Tekstas svarbus EEE)
   (2011/396/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2000 m. kovo 20 d. Tarybos sprendimą 2000/258/EB dėl specialios institucijos, atsakingos už kriterijų, būtinų standartizuojant pasiutligės vakcinų veiksmingumo kontrolės serologinius tyrimus, nustatymą, skyrimo (1), ypač į jo 3 straipsnio 2 dalį,
   kadangi:
   
               (1)
            
            
               Sprendimu 2000/258/EB laboratorija Agence nationale de sécurité sanitaire de l’alimentation, de l’environnement et du travail (toliau – ANSES) Nansyje, Prancūzijoje (ankstesnis jos pavadinimas Agence française de sécurité sanitaire des aliments, AFSSA) paskirta specialia institucija, atsakinga už kriterijų, būtinų standartizuojant pasiutligės vakcinų veiksmingumo kontrolės serologinius tyrimus, nustatymą.
            
         
               (2)
            
            
               Šiuo sprendimu taip pat nustatoma, kad ANSES tikslas – dokumentais patvirtinti trečiųjų šalių laboratorijų, kurios pateikė prašymą atlikti pasiutligės vakcinų veiksmingumo kontrolės serologinius tyrimus, vertinimą.
            
         
               (3)
            
            
               Japonijos kompetentinga institucija pateikė paraišką patvirtinti vieną šios trečiosios šalies laboratoriją, kad ji galėtų atlikti minėtus serologinius tyrimus. Ši paraiška grindžiama palankia 2011 m. vasario 4 d. ANSES ataskaita dėl šios laboratorijos vertinimo.
            
         
               (4)
            
            
               Todėl šiai laboratorijai turėtų būti suteiktas leidimas vykdyti šunų, kačių ir šeškų pasiutligės vakcinų veiksmingumo kontrolės serologinius tyrimus.
            
         
               (5)
            
            
               Šiame sprendime nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Remiantis Sprendimo 2000/258/EB 3 straipsnio 2 dalimi nurodytai laboratorijai suteikiamas leidimas vykdyti šunų, kačių ir šeškų pasiutligės vakcinų veiksmingumo kontrolės serologinius tyrimus:
   
               Laboratory Department, Animal Quarantine Service
            
         
               Ministry of Agriculture, forestry and fisheries
            
         
               11–1, Haramachi, Isogo-ku
            
         
               Yokohama
            
         
               Kanagawa 235–0008
            
         
               Japonija
            
         2 straipsnis
   Šis sprendimas taikomas nuo 2011 m. rugpjūčio 1 d.
   3 straipsnis
   Šis sprendimas skirtas valstybėms narėms.
   
      Priimta Briuselyje 2011 m. liepos 4 d.
      
         
            Komisijos vardu
         
         John DALLI
         
            Komisijos narys
         
      
   
   
      (1)  OL L 79, 2000 3 30, p. 40.